《题椿桂堂》
宋代·张伯垓

进士从来荣一第，至比梯云仰攀桂。
弟兄罕见五枝芳，昔说窦攀，
今莫氏。莫氏一门真可荣，
二难三秀众美并。见闻叹羡不易及，
往往笞儿亲短檠。堂下荷衣戏成伍，
堂上椿龄奉慈母。母夫人是月中娥，
种得森森桂如许。飞腾从此上天衢，
岂但森森月桂如。更看勋名相炤燿，
连珠光彩夺星榆。

作者简介：张伯垓，字德象，嘉兴华亭（今上海松江）人。高宗绍兴三十年（一一六○）进士（《南宋馆阁录》卷九）。孝宗淳熙七年（一一八○）任干办审计司（《宋会要辑稿》选举二一之二）。十一年，主管官告院。光宗绍熙三年（一一九二）知徽州（明弘治《徽州府志》卷四）。宁宗庆元三年（一一九七）知绍兴府。五年，以中书舍人兼实录院同修撰。官至吏部尚书（清光绪《嘉兴府志》卷四四）。今录诗三首。